stanford-oval/wikipedia huggingface dataset:
פוגת מוות
הערות שוליים

↑  סדרה דיקובן אזרחי, "קברים באוויר: כינון הזיכרון בשירותיהם של פאול צלאן ודן פגיס", זמנים מס' 53 (להלן: קברים באוויר), ע' 18.
↑  בוריס מריאן, "לאחר 4,000 שנה", 4.24 "פרח האפר" של פאול צלאן (1920–1970)
↑  פאול צלאן: פוגת-מוות, באתר הספריה החדשה
↑  לילך לחמן, ואיך אפשר לאכול לאנץ: שירה אחרי אושוויץ", באתר הארץ, 13 באפריל 2004
1 2  קברים באוויר, עמ' 24.
↑  דר' שושי סרברו, פול צלאן/בלו סמיון פיינרו. מהותו של השחור, מארב, 23 באפריל 2009
↑  קברים באוויר, עמ' 26–27
↑  דן תורן - חלב שחור, באתר יוטיוב
↑  ליעד עיני - חלב שחור, באתר יוטיוב
| --- | --- |
בקרת זהויות :  NLI: 987007421237305171  BnF: cb14488321s (data)  GND: 4569229-4  LCCN: n2014050985  MusicBrainz release group: 656dfb06-733c-4d90-8c97-386ce491ab51  MusicBrainz work: 95eb33e8-6961-48d4-ab5a-3efd6b25fa0e  SUDOC: 060580909  VIAF: 215955758   WorldCat (עם VIAF): 215955758
ישראל הניג פון הניגסברג

| --- | --- |

 לידה:  30 באוקטובר 1724 Chodová Planá, צ'כיה 
 פטירה:  19 בינואר 1808 (בגיל 83) וינה, האימפריה האוסטרית 
 מקום קבורה:  New Jewish Cemetery 
 
ישראל הניג פון הניגסברג (בגרמנית: Israel Hönig von Hönigsberg; י"ג בחשוון תפ"ה, 30 באוקטובר 1724 – י"ט בטבת תקס"ח, 19 בינואר 1808 וינה) בא ממשפחה של יזמים, בקוטנפלן (בצ'כית: Chodová Planá‏) שבממלכת בוהמיה, כיום צ'כיה. היה סוחר טבק יהודי אוסטרי, יהודי החצר, ונדבן. היהודי האוסטרי הראשון שקיבל תואר אצולה.
ביוגרפיה

ישראל נולד לאביו ליב הניג, סוחר וספק ראשי לצבא האוסטרי. קיבל חינוך בתנ"ך ובתלמוד על ידי אביו. בגיל 13 הלך ללמוד בישיבה בפראג. אך בגיל 16 נאלץ לשוב לבית אביו ולהצטרף לעסק המשפחתי. יחד עם אחיו משה פון הניגסהוף, ביקר בירידי סחר של לייפציג ובשווקים בבוואריה, שם למד על ייצור טבק, שהיה כמעט לא ידוע באוסטריה אך התבצע בסוד בגרמניה.
בגיל 18 נשא אישה, ובחברתו של חותנו החל לעסוק בעסק קטן למוצרי חקלאות, אותו המשיך במהרה לבדו. שגרם לשגשוג כלכלי. השלטונות בוולין מינו אותו לראש הקהילה. והוא השתמש בשגשוגו הכלכלי כדי לשכור את זיכיון הטבק של פראג לעשר שנים ב-1752 יחד עם אביו ואחיו משה.
במחצית השנייה של המאה ה-18, קיסר האימפריה הרומית הקדושה ליאופולד השני חילק את מונופול הטבק באוסטריה לחכירות, והעניק אותו, לישראל פון הניגסברג, חיים פון פופר ושלמה דוברושקה.
במהלך מלחמת שבע השנים (1756–1763), שימש כספק לצבא האוסטרי, ולפיכך העניקה לו מריה תרזה ב-7 בנובמבר 1761 תעודת חופש, שבה נכתב כי בכל המדינות בהמיה ושלזיה, בהן היו קהילות יהודיות, יוכל להתיישב, לרכוש ולבנות בתים ולנהל כל סחר שהתירו ליהודים.
ב-1764 לקחו האחים על עצמם את ניהול בנק ההלוואות המוראבי-שלזי, וב-1777 קיבלה המשפחה תעודת חופש חדשה, שהייתה תקפה ל-15 שנה, אשר אפשרה להם להקים בתי מסחר גדולים במדינות הגרמניות ובגליציה.
כאשר ב-1776 נוצר מחסור בנרות שעווה בווינה, סיפקו האחים את החומרים הנדרשים מגליציה במחירים נמוכים מאוד, ובתמורה הוענקה להם הזכות להקים מפעל שעווה בווינה.
ישראל עזב את חוזהו ב-1783, ומיד לאחר מכן מינה אותו הקיסר יוזף השני ליועץ ול"מנהל טבק וחותמות", ובשנה שלאחר מכן מינה אותו למנהל הבנק.
ב-2 בספטמבר 1789 העניק לו הקיסר אצולה ירושתית עם התואר "אדלר פון הוניגסברג". עם זאת, הוא נתקל בהתנגדות אנטישמית כאשר ניסה לרכוש את אחוזת וולם (גר').
ישראל הניג פון הניגסברג נפטר בווינה ביום י"ט בטבת ה'תקס"ח ונקבר בבית הקברות היהודי בוורינג. ב-1941, בשל כוונת השלטון הנאצי להרוס את בית הקברות, קברו הועתק ממקומו עם קברים נוספים מבית הקברות, והוא נטמן מחדש בחלקה היהודית החדשה בבית הקברות המרכזי בווינה.
משפחתו

נכדו היא הנרייטה מנקביץ' (אנ')
יאללה יא נסראללה

| --- | --- |

צילום מסך מתוך קליפ השיר
 סינגל בביצוע פרישמן והחלוצים
 מדינה:  ישראל ישראל
 יצא לאור:  23 ביולי 2006 
 סוגה:  מוזיקה פופולרית 
 שפה:  עברית 
 אורך:  3:00
 כתיבה:  נדב פרישמן 
 לחן:  אסף פרישמן
 הפקה:  אסף פרישמן
 
"יאללה יא נסראללה" הוא סינגל מאת ההרכב "פרישמן והחלוצים" שנכתב בשנת 2006, בעת מלחמת לבנון השנייה. השיר נכתב עבור תוכנית הבוקר של גידי גוב ב"קשת", זכה לאהדה גדולה בציבור והפך ויראלי. יוצריו מסבירים כי השיר "מנסה להפיח תקווה דרך הומור מיליטריסטי".
השיר מגמד ומעליב את דמותו של המזכיר הכללי של ארגון הטרור השיעי הלבנוני חזבאללה, חסן נסראללה, ומציג אותו כאוויל, מגלומן ותמהוני.
בשנת 2024, בעקבות החזית הצפונית במלחמת חרבות ברזל וביתר שאת לאחר מבצע סדר חדש בו חוסל חסן נסראללה, חזר השיר לתודעה הציבורית, בין השאר בצורת רמיקסים וסרטוני טיקטוק. באתר יוטיוב, השיר זכה ליותר ממיליון צפיות.
רקע והפקה

בעת מונדיאל 2006 הוציא ההרכב סינגל בשם "שיר המונדיאל", עיבוד מודרני של השיר "ואלה שמות" בשינוי רשימת הכדורגלנים שהשתתפו בטורניר. הסינגל זכה להצלחה ברשת, ואף בוצע בשידור בתוכנית הבוקר של ערוץ 2 ובערוץ עשר.
זמן קצר לאחר פרוץ מלחמת לבנון השנייה התקשרה לאסף פרישמן מפיקה מ"קשת" בבקשה לכתוב שיר להרמת המורל "לאנשים במקלטים". השיר נכתב, הולחן והופק תוך יומיים בעזרתם של נדב פרישמן, אביב אזרד (שירה) ועמית יורגנסון (גיטרות).
בסוף יולי 2006 ביצעו "פרישמן והחלוצים" את השיר לראשונה בתוכנית הבוקר "בוקר טוב" בהנחיית גידי גוב. ב-23 ביולי עלה לרשת קובץ MP3 של השיר ומשם התפשט במהירות דרך רשתות שיתוף קבצים דוגמת אימיול.
במהלך המלחמה הופיעו "פרישמן והחלוצים" במגוון תוכניות טלוויזיה בערוצים המסחריים ואף בערוץ הילדים.
רקע והפקה > וידאו קליפ

בעקבות ההצלחה החליטו "פרישמן והחלוצים" לצלם וידאו קליפ רשמי לשיר, שיצא לאור באוגוסט 2006 באתר Flix, ועלה ליוטיוב מספר שבועות מאוחר יותר.
במהלך הקליפ מתעורר חסן נסראללה, המגולם על ידי אמירם טובים, משינה, לובש כתונת לילה נשית, חובק בובת שינה ונעלי בית היתוליות. בקליפ נראה נסראללה בודד בבונקר שלו, בעוד חברי הלהקה רוקדים ושרים בזמן שלועגים לו. הקליפ כולל מערכון קצר באמצע השיר והופעת אורח של משה פרסטר בתור קצין בכיר המאיים על נסראללה. בסוף הקליפ, הזמרים לוכדים את נסראללה, קושרים אותו בכניסה לעיר בת ים עם שלט "אני שונא בת ימים" ומותירים לתושבי העיר לסיים את המלאכה.
תוכן השיר

זהו שיר מורל היתולי. מטרתו לגדף ולהשמיץ את נסראללה באמצעות שלל קללות עממיות ("אתה פשוט אידיוט גמור", "יש לך כינים על הזקן", "אתה ג'וק מת, אתה בואש") תוך הבטחות חוזרות ונשנות שצה"ל ישמיד אותו ("צה"ל אותך רק מבקש / כדי לשרוף אותך באש"). התקפות אלו על דמותו של נסראללה מוקצנות במיוחד בקליפ הרשמי של השיר, בו הוא מוצג כמגלומן טיפש שמסוגל להגיד אך ורק "בַּעְדה חיפה".
שם השיר נגזר מן הפזמון החוזר שלו:
יאללה יא נסראללה, נדפוק אותך אינשאללה,
נחזיר אותך לאללה, עם כל החזבאללה!
יאללה יא נסראללה, תלך מפה יא זבאללה,
נגזר כבר מלמעלה, שזה הסוף שלך!
ראו גם

נאצר מחכה לרבין
חרבו דרבו
ביאורים

↑  מערבית: بعد حيفا ("מעבר לחיפה"). איום חוזר ונשנה של נסראללה לעבר ישראל באותם ימים, בו הוא מצהיר שיש בידיו טילים שיכולים להגיע "עד מעבר לחיפה".
הערות שוליים

1 2  עמוד היוצר של אסף פרישמן, באתר karma-mc.com, ‏אוגוסט 2006
↑  אסף פרישמן, פוסט למלאות 17 שנה לשיר, באתר פייסבוק, ‏29 בנובמבר 2023
↑  אהוד קינן, קבלו את להיט המלחמה: יאללה יא נסראללה, באתר ynet, 23 ביולי 2006
↑  הדס לבב, ‏"יאללה יא נסראללה" בערוץ הילדים: רגע מצלק בילדות, באתר ‏מאקו‏, 23 במאי 2019
↑  מור שני‏, פרישמן והחלוצים: גם ב-MTV, באתר וואלה, 17 באוגוסט 2006
| --- | --- |
בקרת זהויות :  MusicBrainz work: 32a2b57f-2e59-450f-ac0a-bd962694cbc8
קרוזנשטרן ופארוחוד

| --- | --- |

הופעה חיה של הלהקה בפסטיבל חוצמזה 2 ב-2008
 מוקד פעילות:  ישראל
 תקופת הפעילות:  מ-2002
 סוגה:  כליזמר • ג'אז חופשי • רוק מתקדם • נויז
 כלי נגינה:  בס • תופים • קלרינט • אקורדיון
 חברת תקליטים:  אאוריס מדיה
 חברים
 איגור קרוטוגולוב רוסלאן גרוס גיא שכטר
 חברים לשעבר
 אולה יילנסקי בוריס מרצינובסקי
קרוזנשטרן ופרוחוד (KIP) – להקת כליזמר-רוק ישראלית, המשלבת ביצירתה פאנק, ג'אז, ומוזיקת כליזמרים. הלהקה הוקמה ב-2002 על ידי המוזיקאי והמלחין הישראלי איגור קרוטוגולוב.
מקור השם

שם הלהקה הוא משחק מילים שדוברי רוסית פוסט-סובייטים יכולים לזהות בנקל. משחק המילים מבוסס על המשפט "אדמירל איוון פיודורוביץ' קרוזנשטרן, אדם וספינת קיטור" מסדרת האנימציה הסובייטית הפופולרית "פרוסטוקוואשינו" (אנ'). הביטוי נטבע מתוך הכותרת של שיר הרקוויאם של ולדימיר מאיאקובסקי "לחבר נטה, ספינת קיטור ואדם". שמה של הספינה הבדיונית "אדמירל איוון פיודורוביץ' קרוזנשטרן" מתייחס לאדמירל ולחוקר הרוסי אדם יוהאן פון קרוזנשטרן ולאוניית מפרשים אמיתית בשם "קרוזנשטרן (אנ')". "פארוחוד" ברוסית הנו "ספינת קיטור".
סגנון מוזיקלי

חברי הלהקה מכנים את סגנון המוזיקה שלהם "קרטה-אגרוף-ג'אז". במונחים קונבנציונליים יותר ניתן להגדיר את סגנונה של הלהקה כערבוב משונה של מוזיקת כליזמר מעיירות יהודיות במזרח אירופה, פאנק-רוק, ג'אז, פאנק, מטאל, ג'אז חופשי ונויז. הסגנון המיוחד שלהם נוצר על ידי שילוב לא סטנדרטי של הכלים (בס, תופים, קלרינט ותוספת של אקורדיון), ובנוסף צרחות, רעשים, לחישות ומילמולים, ובהופעות חיות נעשה גם שימוש ברעשי ניסור ונגינה בקשת על גבי מסור, וכן ברעשי קריעה וקימוט של דפי נייר. מרבית החומר של הלהקה הוא מקורי, אך לעיתים מבצע ההרכב גרסאות כיסוי, למשל לקטע "מהוללות" של ג'ון זורן, שקרוטוגולוב ציין כאחת ההשפעות העיקריות עליו כמלחין, בנוסף למלחין הסובייטי שוסטקוביץ' והלהקה קרדיאקס.
בעקבות הניסיוניות והמורכבות במוזיקה לעיתים נוטים לשייך אותם לזרם ה-Rock in Opposition ברוק.
הבסיסט איגור קרוטוגולוב הוא האחראי הבלעדי לכתיבת החומר. בנוסף לעבודתו עם ההרכב, הוציא קרוטוגולוב אלבומי סולו בסגנון אוונגרד.
היסטוריה > קרוזנשטרן ופארוחוד

הלהקה נוצרה ב-2002 על ידי איגור קרוטוגולוב (גיטרת בס, שירה) והחברים שלו רוסלן גרוס (קלרינט) וגיא שכטר (תופים). אלבום הבכורה של הלהקה, "The Craft of Primitive Klezmer", יצא ביולי 2003 על ידי הלייבל הישראלי "Auris Media Records" ואחריו נערכו מספר הופעות חיות עקב הצלחתו הגדולה של האלבום בארץ ובחו"ל. האלבום הושווה למיטב ההקלטות של סדרת "Radical Jewish Culture", שיצאה על ידי חברת התקליטים של ג'ון זורן – "Tzadik (אנ')".
בנובמבר 2004 שחררה "Auris Media" את ההקלטה, "Live In Karaganda", הופעת ג'אז ניסיוני חיה של הלהקה במועדון "בארבי" בתל אביב ב-30 בנובמבר 2004. איגור קרוטוגולוב עיצב עטיפות ייחודיות לכל אחד מ-27 העותקים של האלבום שנמכרו מיד לאחר ההופעה. באותו חודש הוציאה הלהקה את האלבומה השני, "Songs". את כל שירי האלבום הלחין קרוטוגולוב (חוץ מהקטע "מהוללות" של ג'ון זורן). סגנון האלבום תואר כג'אז ופולק ניסיוני. האלבום עבר מיקס ומאסטר של אודי קומרן, הסאונדמן של "אבק".
בשנת 2005 הלהקת "קרוזנשטרן ופארוחוד" הקליטה סשן חי בחדר החזרות "נויז" בתל אביב. התקליט יצא ב-2012 כאלבום "Noize 2005".
באוקטובר 2006 הלהקה הוציאה אלבום ספליט עם הדואט הצרפתי "Vialka".ללהקה הצטרפה חברה רביעית - אוליה ילנסקי באקורדיון. הופעה חיה משותפת והצגת אלבום הספליט התקיימו בנובמבר 2006 במועדון "לבונטין 7" בתל אביב.
בפברואר 2008 הקליטה הלהקה הופעת אלתור חיה עם הלהקה האוקראינית "И Друг Мой Грузовик" והוציא את האלבום Melekh" (2008)" בשם המשותף "Gruzovik i Kruzenshtern".
בשנת 2008 איגור קרוטוגולוב ורוסלן גרוס הקליטו את האלבום "Love for Three Cockroaches" יחד עם הלהקה הפולנית "Mitch & Mitch". בתקליט הופיע גם האקורדיוניסט הישראלי בוריס מרצינובסקי ("Charming Hostess (אנ')", "Panic Ensemble"). האלבום הוצג בבכורה בדצמבר 2009 בפסטיבל "OFF Festival (אנ')" בקטוביץ, פולין. האלבום יצא בשנת 2010 וזכה לביקורות נלהבות. את המוזיקה לאלבום יצר איגור קרוטוגולוב כאופרה שהלחין המלחין הדמיוני זליג רביצ'ניאק. חוברת האלבום כללה את התוספת המיוחדת עם תיאור מפורט של חייו וקריירה של זליג רביצ'ניאק שנוצרת על ידי איגור קרוטוגולוב.
בשנת 2008 הצטרף ללהקה האקורדיוניסט בוריס מרצינובסקי. הלהקה משנה את סגנונה ומשאירה מאחור את המניעים היהודיים והכליזמרים. המוזיקה הופכת מורכבת יותר וחושפת את הצדדים הרבים של הכישרון של קרוטוגולוב כמלחין. בדצמבר 2008 הקליטה הלהקה אלבום, שיצא ב-2012 בשם "The Hidden Album". באותה תקופה, הלהקה הקליטה אלבום הארדקור-ג'אז-כליזמר ניסיוני עם המוזיקאי האמריקני יוג'ין רובינסון (אנ'), שיצא ב-2015 בשם "Hidden Album Volume II" ב-LP.
היסטוריה > KIV Orchestra

בשנת 2012 התאחדה להקת "קרוזנשטרן ופארוחוד" עם מאריליז פרשביל ואריק בורוש מהדואט הצרפתי "Vialka" כדי ליצור פרויקט משותף "KIV Orchestra". הלהקה השיקה סיבוב הופעות באירופה (צרפת, בלגיה, גרמניה, פולין, צ'כיה, שווייץ) והקליטה שלושה אלבומים רצופים: La Roue" (2012), "Extension" (2013)" ו־Whole" (2013)". במסגרת סיבוב ההופעות באירופה, השתתפו חברי הלהקה בהקלטת סרט קצר על פסטיבל התרבות היהודית ה-22 בקרקוב (אנ') שנוצר על ידי המוזיקאי הישראלי אופיר קותיאל (קוטימן) עבור הפרויקט שלו "Thru The City".
בשנת 2013 הקליטה להקת "קרוזנשטרן ופארוחוד" את האלבום "Быть везде" ("בכל מקום") עם ליאוניד פיודורוב, מנהיג הלהקה הרוסית "Auktyon (אנ')", לשירי המשורר הרוסי דמיטרי אוזרסקי. האלבום הוצג ב-6 בספטמבר 2013 במועדון "גוגול" במוסקבה וב-8 בספטמבר במועדון "A2" בסנקט פטרבורג ברוסיה. המופע במועדון "A2" בסנקט פטרבורג יצא ב-DVD בשנת 2014. האלבום יצא תחת השם המשותף "Fedorov & Kruzenshtern". הקולבורציה הזו סימנה את תחילתה של שותפות ארוכה ומוצלחת בין איגור קרוטוגולוב וליאוניד פיודורוב.
היסטוריה > KIP

בנובמבר 2015 הקליטו "קרוזנשטרן ופארוחוד" אלבום חדש, "HYMNS", באולפן ההקלטות "DTH Studios" במוסקבה, רוסיה. למחרת הציגה הלהקה את האלבום במרכז התרבות "דום" במוסקבה. המוזיקה באלבום שונה מאוד מיצירות הלהקה הקודמות, ולכן שם הלהקה שונה לשם המקוצר "KIP". האלבום עבר מיקס ומאסטר של ג'יימס פלוטקין (אנ'). הלהקה חזרה להרכב הראשון של שלושה חברים: קרוטוגולוב, גרוס ושכטר.
בשנת 2020 הוציאה "KIP" את האלבום "Songs of Love". רצועת האלבום "#2" יצא בבכורה באלבום אוסף המטאל Milim Kashot Vol. 2" (2020)". האלבום זכה לביקורות נלהבות ודורג כאחד מאלבומי המטאל המצליחים ביותר של שנת 2020 על ידי המגזין "Machine Music".
חברי הלהקה

איגור קרוטוגולוב (בס, בללייקה, קולות, אקורדיון, מסור, רעשים)
רוסלאן גרוס (קלרינט, קלרינט בס, קולות) (ראו גם רייביז קייסט)
גיא שכטר (תופים, קולות)
חברי הלהקה > חברים לשעבר

אולה יילנסקי (אקורדיון)
בוריס מרצינובסקי (אקורדיון)
דיסקוגרפיה

2003 – The Craft of the Primitive Klezmer, CD (הוצא מחדש 2008, CD)
2004 – Songs, CD
2004 – Live In Karaganda, CD
2006 – Kruzenshtern & Parohod / Vialka, split CD (הוצא מחדש 2012, split LP)
2008 – Melekh (עם "IDMG"), CD
2010 – Love for Three Cockroaches (עם "Mitch & Mitch"), CD
2011 – Noize 2005, CD
2012 – Hidden Album, CD
2012 – La Roue (בתור "KIV Orchestra"), CD
2013 – Extension (בתור "KIV Orchestra"), CD
2013 – Whole (בתור "KIV Orchestra"), LP
2013 – Быть везде (בכל מקום) (עם ליאוניד פיודורוב), CD, LP, DVD (2014)
2015 – Hidden Album Volume II (עם Eugene S. Robinson), LP
2016 – Hymns (בתור "KIP"), CD
2020 – Songs of Love (בתור "KIP")
הערות שוליים

↑  בן שלו, עיקרון טום וג'רי, באתר הארץ, 20 בנובמבר 2006
↑  Kruzenshtern & Parohod biography, באתר Progarchives.com
↑  Asi Gal, Don’t understand, just listen, The Jerusalem Post (28 באוגוסט 2008).
↑  Direktorius, Kruzenshtern i Parohod: džiazuojantys karatistai, באתר Ore.lt (29 בינואר 2008)
↑  Ari Davidow, Kruzenshtern & Parohod / The Craft of Primitive Klezmer, באתר KlezmerShack (18 באוקטובר 2003)
↑  Live In Karaganda Kruzenshtern & Parohod, באתר Prog Archives (אנ') 2023
↑  Ari Davidow, Kruzenshtern & Parohod / Songs, באתר KlezmerShack (19 בדצמבר 2004)
↑  Udi Koomran Exposé Magazine Interview by Jeff Melton 2005, udi-koomran.blogspot.com (13 באוגוסט 2008)
↑  Petr Slabý, Auris media v druhé polovině první dekády 21. století, באתר Kulturní magazín UNI (בינואר 2012)
↑  איתמר ב"ז, ההורסים ברינה, באתר הארץ, 24 בנובמבר 2006
↑  נמרוד צוק, כור היתוך, באתר הארץ, 20 בנובמבר 2006
↑  Love For Three Cockroaches by Mitch & Igor Krutogolov & Mitch, באתר Kruzenshtern i Parohod
↑  Krzysztof Gierak, Znamy już cały skład grudniowego OFF Festival Club w Katowicach, באתר Śląskie Nasze Miasto (20 בנובמבר 2009)
↑  Cyril Glaume, Kruzenshtern I Parohod — Love For Three Cockroaches, באתר COREandCO webzine (29 בפברואר 2016)
↑  מיכאל רורברגר, קרוזנשטרן ופרוחוד: "האוונגרד הפך לג'אנק", באתר הארץ, 16 בפברואר 2012
↑  יוחאי וולף, קרוזנשטרן ופארוחוד מחכים לאוטובוס, באתר Japan in a dishpan (6 בדצמבר 2012)
↑  Tony Dickie, Kruzenshtern I Parohod With Eugene S. Robinson — Hidden Album Volume II, באתר Compulsion Online
↑  Ed Pinsent, Culture Clash, באתר The Sound Projector (24 באוקטובר 2013)
↑  Kutiman’s video 'Thru Krakow', באתר Jewish Culture Festival
↑  Евгений Коган, Если ты думаешь, что делаешь вечные штуки, это твои проблемы, באתר www.booknik.ru (4 בספטמבר 2013)
↑  Дмитрий Мех, Леонид Фёдоров: «Быть везде» (live, DVD), באתר Репродуктор (18 בפברואר 2015)
↑  Дед ЗВУКАРЬ, КРУЗЕНШТЕРН И ПАРОХОД: Возвращение в гавань, באתר Звуки.ру (28 באוקטובר 2015)
↑  Jack Chuter, IGOR KRUTOGOLOV Interview: KIP, באתר ATTN:Magazine (UK) (27 בדצמבר 2016)
↑  An insistent challenge: Israel’s jazz tinged post rockers KIP discuss their sonic experiments, באתר Idioteq (25 באפריל 2017)
↑   בן שלו, היא צריכה להיות אשה מאוד מיוחדת, ולשים אטמי אוזניים כדי לשמוע את זה, באתר הארץ, 11 ביולי 2020
↑  Avant-garde experimentalists KIP unveil new abstract variations on unconventional music; share inspirations, באתר Idioteq (3 בספטמבר 2020)
↑  Machine Music Presents: The Best Metal of 2020
| --- | --- |
בקרת זהויות :  NLI: 987011224911305171  MusicBrainz: 3e8b4df7-382a-4d54-a743-5e62f8d15ae0
אורחות יושר

|  מידע כללי |
| --- | --- |
 מאת:  הרב חיים קנייבסקי
 שפת המקור:  עברית 
 סוגה:  מוסר
 נושא:  עבודת השם
 קישורים חיצוניים
 היברובוקס:  49046
 
ארחות יושר הוא חיבור מאת הרב חיים קנייבסקי, הספר הוא ספר מוסר המיוסד על מאמרי חז"ל וכולל הדרכה בתיקון המידות, עבודת השם, יראת שמיים, תפילה ואמונה.
תוכן הספר

הספר מהווה ליקוט אמרות חז"ל לחיזוק ביראת שמיים, ומידות טובות, תורה, תפילה ואמונה.
בפתח הספר מופיעה הקדמת המחבר בה מפרט את סיבת כתיבת והדפסת ספרו על פי דברי חז"ל. הדברים שמופיעים בספר מסודרים בשלושים פרקים על סדר אותיות האל"ף-בי"ת: אמת, ביטול תורה, גמילות חסדים, לדון לכף זכות, הדרת פנים, הפך בה והפך בה, השגחה, ותרנות, זריזות, חינוך, טהרה, יראת שמיים, יראת חטא, כיבוד אב ואם, כבוד רבו ותלמיד חכם, כבוד חבירו, כעס, ליצנות, מידות, נקימה ונטירה, סבר פנים יפות, ענוה, פחד ודאגה, צניעות, קנאה, רוח הקודש, שמחה של מצווה, שתיקה, תורה ותפילה. אמרות חז"ל מופיעות בצורה ערוכה ומעובדת בלשונו של המחבר, בתוספת ביאוריו ודברי מוסר ממנו. מובאות רבות בספר הם מספריו של החפץ חיים.
כתיבת הספר

הספר נכתב במשך 30 יום בלבד, ונכתב על פי הצורך שראה והדברים שהגיעו לפתחו. הספר נדפס לראשונה בשנת תשנ"ז והפך לרב מכר, ונדפסו ממנו מהדורות רבות, בהמשך הספר יצא לאור גם במהדורה מבוארת, במהדורה לילדים ובאנגלית. לבקשת רבים שיוסיף פרקים לספר, הגיב המחבר ששום דבר לא כתב מליבו אלא רק ממה שה' שם בליבו. כששיבחו את הספר אמר על כך הרב שזה משום שאין כלום משלו רק מאמרי חז"ל. את כל ההכנסות ממכירות הספר העביר לצדקה.
ראשי ישיבות עודדו לימוד קבוע בספר, בהם הרב ברוך דב דיסקין, הרב איתמר גרבוז, הרב יצחק זילברשטיין והרב יחיאל קלרמן.
מהדורות

מהדורה ראשונה, בני ברק, ה'תשנ"ז
מהדורה ב'-י"א, בני ברק, ה'תשנ"ז
מהודרה עם "הוספות ביאורים ועיונים", הוצאת ארחות יושר, תשע"ט
מהדורות > עיבודים לילדים

ארחות יושר שלי, חבורת תרי"ג
הערות שוליים

↑  גליון בדרכו אמונה, קסב.
↑  גליון בדרכו אמונה, קפ.
↑  להדבק בדרכיו של רבי חיים קנייבסקי - חלק ב, עמוד 41.
↑  גליון לקראת שבת מלכתא, ארגון דרשו
↑  כמו שנהג אביו הסטייפלר על ספרו חיי עולם.
↑  כל מה שרצית לדעת על אחורי הקלעים של ספרי מרן הגר"ח קניבסקי שליט"א לקריאה באתר דרשו.
↑  מכתב מט"ו בשבט, תשפ"ג.
↑  גליון בדרכו אמונה, קעז.
קרב עזה (2023)

שכונות העיר עזה
קרב עזה היה קרב בין צה"ל לחמאס וארגוני הטרור האחרים בעיר עזה, שהחל ב-10 בנובמבר 2023, כחלק מהתמרון הקרקעי ברצועת עזה במלחמת חרבות ברזל. הקרב על העיר התחלק למספר זירות קרב כמספר שכונות העיר.
ב-6 בינואר 2024 הודיע דובר צה"ל כי הושלם פירוק המסגרת הצבאית של חמאס בצפון רצועת עזה.
הקרב בשאטי

ב-10 בנובמבר פרסם לראשונה דובר צה"ל כי אחר הצהריים צוות קרב חטיבתי של חטיבה 401 תקף לראשונה במרחב גדוד שאטי של ארגון הטרור חמאס. לוחמי החטיבה השיגו שליטה על מוצב "באדר" – המוצב המרכזי של גדוד שאטי הממוקם בקרבת מחנה הפליטים ומבנים אזרחיים. במסגרת הפשיטה על המוצב השמידו הכוחות מפקדות ועמדות שיגור וחיסלו כ-150 מחבלים. זהו המוצב האחרון שנותר על גבול שאטי ומרחב צפון הרצועה וגם הוא – הושמד. בערב המשיכו כוחות צה"ל בהידוק הכיתור על המחנה.
ב-11 בנובמבר תקפו ספינות של חיל הים בהכוונת כוחות חי"ר מטרות צבאיות בתוך מבנים באזור מחנה שאטי אשר שימשו את הקומנדו הימי של חמאס.
ב-13 בנובמבר בשעות הלילה צוותי הקרב של חטיבה 401 נכנסו לעומק שכונת שאטי והשמידו תשתיות טרור הממוקמות במוסדות שלטוניים ביניהם: בתי ספר, מוסדות אקדמיים, מסגדים ובתים של פעילי חמאס. במהלך הפעילות חשפו והחרימו הלוחמים עשרות כלי נשק, ציוד לחימה ותוכניות מבצעיות של חמאס.
ב-14 בנובמבר הודיע דובר צה"ל כי צוותי הקרב של לוחמי חטיבת הנח"ל וחטיבת הקומנדו השתלטו באופן מלא על מחנה שאטי ברצועת עזה. לוחמי חטיבת קומנדו פעלו בצפון המחנה לאיתור פעילי גדוד שאטי, פשטו על מבנים בעומק המחנה והשמידו עמדות משגרי נ"ט, אמל"ח ותשתיות טרור.
במקביל צוותי הקרב של חטיבת גבעתי וחטיבה 401 השמידו בפאתי שאטי מטרות בהן מבנים מרכזיים ומוסדות שלטון השייכים לחמאס. לוחמי חטיבת הנח"ל השתלטו על מוצב שאטי. במהלך הפעילות, הלוחמים תפסו מחבלי חמאס שהועברו לחקירה בשטח ישראל.
ב-16 בנובמבר איתרו לוחמי סיירת הנח"ל במחנה שאטי מחסן אמצעי לחימה של הקומנדו הימי של חמאס; בין היתר אותרו מערכות צלילה, מטענים וכלי נשק. לאורך היום פשטה חטיבת הקומנדו על צפון מחנה שאטי. במהלך הפשיטה לוחמי חטיבת הקומנדו הכווינו 54 תקיפות אש מדויקות מהאוויר, מהים ומהיבשה, במהלכן נהרגו מחבלי חמאס והושמדו תשתיות טרור.
ב-19 בנובמבר הצטרפו לוחמי גדוד שחר של חטיבת החילוץ לראשונה ללוחמי חטיבה 460, ויחד איתם פעלו במרחב מחנה שאטי.
ב-21 בנובמבר פעלו כוחות חטיבת הקומנדו בהובלת יחידת מגלן, במרחב שאטי. הלוחמים איתרו והשמידו מטרות טרור. במהלך הפעילות חיסלו הלוחמים מחבלים בהיתקלויות.
ב-3 בדצמבר בערב חיסלו מטוסי קרב של חיל האוויר את הית'ם חואג'רי, מפקד גדוד שאטי של חמאס, שתחת פיקודו יצאו כוחות מחבלים לפשיטה במתקפת הפתע שפתחה את המלחמה. חואג'רי פיקד על אבטחת הפעילות של חמאס בבית החולים שיפא, וכן פיקד על הלחימה נגד כוחות צה"ל במחנה הפליטים שאטי.
ב-6 בפברואר 2024, פתחה אוגדה 162 בפיקודו של תא"ל איציק כהן במבצע נרחב במחנה שאטי. צוותי הקרב של חטיבת הנח"ל וחטיבה 401 חזרו לאזורים בהם כוחות צה"ל פעלו בתחילת התמרון, לצורך "טיפול" ביעדי הטרור. כוחות חיסלו מאות מחבלים ועצרו עשרות מחבלים לצורכי חקירה. בנוסף, בפשיטות יזומות על יעדי הטרור אותרו אמצעי לחימה רבים.
הקרב בזייתון

ב-20 בנובמבר כוחות משולבים של אוגדה 36 נלחמו בשכונת זייתון, חיסלו מחבלים רבים, החרימו חומר מודיעיני ואמל"ח ממפקדות חמאס, והשמידו פירי מנהרות ותשתיות טרור נוספות, חלקן היו בתוך מסגדים ובתי ספר.
כוחות אוגדה 36 בהובלת לוחמי חטיבת גולני לחמו יחד עם חטיבה 188 ולוחמי ההנדסה. הלוחמים נתקלו בעשרות רבות של מחבלים מהלחימה בשכונה, וניהלו קרבות פנים-אל-פנים מולם וחיסלו רבים מהם. לוחמי חטיבה 188 השתלטו על מספר יעדים מרכזיים בגדוד זייתון של חמאס, בהם לשכתו של מפקד חטיבת עזה והמפקדה המרכזית של הגדוד.
ב-12 בדצמבר צוות הקרב של חטיבת הצנחנים פעל בשכונות זייתון ושג'אעייה. הלוחמים חיסלו ועצרו מחבלים שהועברו לחקירות, חשפו פירי תת-קרקע והשמידו ארבע מערכות מנהרות מרכזיות. לוחמי גדוד 202 איתרו מספר כרטיסי זיכרון שהכילו חומרים שצילמו מחבלי החמאס במתקפת הפתע.
הקרב בזייתון > הקרב השני

ב-20 בפברואר 2024 כחלק מהמבצע האוגדתי של אוגדה 162, צוות הקרב של הנח"ל יחד עם צוות הקרב של חטיבה 401 חזר לשכונת זייתון בה כוחות צה"ל פעלו בתחילת התמרון, לצורך "טיפול" ביעדי הטרור. הכוחות חיסלו מאות מחבלים ועצרו עשרות מחבלים לצורכי חקירה. בנוסף, בפשיטות יזומות על יעדי הטרור אותרו אמצעי לחימה רבים. לוחמי הנח"ל פשטו והשמידו מחרטות ואתרים לייצור אמל״ח, וגם שתי מנהרות תת-קרקעיות שאותרו בשלב הקודם של התמרון אך לא הושמדו סופית. בין היתר תוואי תת-קרקע שמקשרים בין העיר עזה למחנות המרכז. הלוחמים חוו התנגדות, וניהלו קרבות קשים מול חוליות רבות של מחבלים שיצאו להילחם. עשרות מחבלים חוסלו בקרבות. במהלך הקרבות נתקל כוח של גדוד 932 מטווח קרוב עם מחבלים באחת מסמטאות השכונה, במהלכם נהרג לוחם גדוד 932 סמ"ר אברהם אובגן.
ב-24 בפברואר 2024 כוחות אוגדה 162 המשיכו להילחם בשכונת זייתון שמדרום לעיר עזה, לוחמי צוות הקרב של חטיבה 401 זיהו באמצעות רחפן חוליית מחבלים שהתכוננה לשיגור נ"ט לעבר כוחות צה"ל, זמן קצר לאחר מכן הוכוונו כלי טיס לעבר החוליה - והיא חוסלה. במסגרת פשיטה על זייתון, חיסלו הלוחמים מחבלים רבים בתקיפות אוויריות ובהיתקלויות בשטח. בנוסף, הכוחות איתרו אמצעי לחימה רבים, בהם רובי קלצ'ניקוב ומחסניות, מטען מוכן להפעלה וכן וסטים ומסמכים של חמאס. במהלך הקרבות נהרג מ"פ בגדוד שקד של חטיבת גבעתי, כתוצאה מהפעלת מטען רב עוצמה.
ב-27 בפברואר במהלך הפעילות בשכונת זייתון, לוחמי פלחו"ד צבר מחטיבת גבעתי נכנסו לבית ממולכד, וכתוצאה מהפיצוץ נהרגו רס"ן יפתח שחר, מפקד פלוגה בגדוד צבר וסרן איתי סייף, מפקד מחלקה בגדוד בנוסף ועשרה נפצעו, ביניהם 7 באורח קשה.
הקרב בזייתון > הקרב השלישי

ב-9 במאי 2024 פתחה אוגדה 99, בהובלת חטיבות כרמלי ו־679 וכוח מחטיבת הנח"ל, במבצע בשכונת זייתון. כוח של חטיבת הנח"ל פעל תחת האוגדה, במקביל לכוחות אחרים שלה שפעלו בקרב רפיח. הכוחות פשטו על תשתיות טרור במרחב, חיסלו מספר מחבלים מהאוויר והקרקע, איתרו אמצעי לחימה ואמצעים מודיעיניים של ארגון הטרור חמאס והשמידו יחד עם מכלול האש החטיבתי תשתיות טרור של הארגון. במהלך הקרבות התפוצץ מטען על כוח לוחמים של גדוד 931, וחמישה לוחמים נהרגו. הכוח שנפגע היה בדרכו אל היעד, מתחם בתי ספר שבו הסתתרו מחבלים רבים, כאשר החיילים נפגעו משני פיצוצים עזים ככל הנראה כתוצאה מזירת מטענים, בזמן שחצו סמטה בשכונת זייתון. כתוצאה מכך נהרגו סמל איתי לבני, סמל יוסף דסה, סמל ארימאס מקוריאו, סמל דניאל לוי, וסמ"ר אריאל צים. באירוע נפצע באורח קשה גם קצין לוחם בגדוד. ב-17 במאי דיווח דובר צה"ל על השלמת הפשיטה בה נהרגו כ-90 מחבלים והושמדו כ-300 תשתיות טרור, בהם מפקדת חמאס שמוקמה בבית ספר וממנה בוצע ירי על הכוחות.